Luqman Hafidz

Muhd Luqman Hafidz bin Mohd Fauzi (lahir 14 April 1991) merupakan seorang pelakon lelaki Malaysia. Beliau memulakan kerjaya lakonan menerusi filem Ola Bola menerusi watak Ali. Sejak itu beliau muncul pelbagai drama mahupun telefilem dan juga dikenali sebagai pengacara menerusi beberapa rancangan TV iaitu Hadis, Rentak Juara, dan Selera Bajet.

Kerjaya
Luqman Hafidz memulakan kerjaya lakonan profesional menerusi filem drama sukan 2016 arahan Chiu Keng Guan, Ola Bola yang ditayangkan pada 28 Januari 2016. Beliau membintangi bersama Johan As'ari dan Hanna Aqeela dalam drama Mr. Tanda Soal yang bersiaran di Slot Dahlia TV3, ia menjadi drama pertama lakonannya.

Kerjaya televisyen beliau bermula dengan mengacarakan rancangan Hadis di TV9. Luqman membuat penampilan teater sulungnya menerusi teater muzikal Ola Bola yang menyaksikan beliau kembali menjayakan watak Ali.

Beliau merupakan salah seorang dari barisan pelakon drama Selafaz Cinta yang dibintangi oleh Saharul Ridzwan, Syatilla Melvin dan Puteri Aishah. Selain itu, Luqman turut berlakon dalam drama hasil kerjasama Malaysia dan Indonesia, Sembil9n yang mana beliau memegang watak sebagai Saduri.

Kehidupan peribadi
Luqman merupakan anak sulung daripada 4 orang adik beradik. Beliau juga seorang aktif dalam sukan bola sepak dan meminati pelakon Bollywood, Datuk Shahrukh Khan sebagai Idola dalam dunia lakonan serta pernah bergambar dengan ahli politik, Khairy Jamaluddin selepas beliau menyandang gelaran Pemain Terbaik di Kejohanan YB Khairy Jamaluddin.

Beliau berkahwin dengan Nurul Atiqah Mad Apandi pada 20 Mac 2020. Majlis perkahwinan berlangsung secara ringkas dan mengikut garis panduan oleh pihak berkuasa sebagai langkah keselamatan terhadap pandemik COVID-19 dan perlaksanaan Perintah Kawalan Pergerakan Malaysia 2020. Beliau mempunyai seorang anak perempuan dengan isterinya. Pada bulan Jun 2022, beliau telah bercerai dengan isterinya.

Filemografi

Filem

Drama

Telefilem

Teater

Televisyen

Rujukan

Pautan luar 
 

Kelahiran 1991
Orang hidup
Orang Malaysia berketurunan Melayu
Muslim Malaysia
Orang dari Selangor
Pelakon lelaki Malaysia
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Kelahiran 1991
Alumni Universiti Islam Antarabangsa Malaysia
Pengacara televisyen Malaysia